section_heading: Hrvatsko-bošnjački rat
paragraph_text: Haaški sud je utvrdio da su od lipnja 1993. do travnja 1994. “istočni Mostar i područje Donje Mahale na zapadu bili izloženi dugotrajnom vojnom napadu HVO-a, uključujući intenzivnu i neprekidnu paljbu i granatiranje”, koji su ''“uzrokovali mnoge žrtve, uključujući smrt brojnih civila i predstavnika međunarodnih organizacija. Deset džamija je teško oštećeno ili uništeno… Vojnici HVO-a silovali su mnoge žene..."'' dok su tisuće zatočili u logorima Heliodrom, Dretelj i Gabela, gdje su mučeni i ubijani, odvedeni na bojišta gdje su korišteni kako živi štitovi. Dana 8. studenog 1993. HVO tenkovskom paljbom ruši Stari most.